stanford-oval/wikipedia huggingface dataset:
ישראל רוגוזין
לאחר מותו

לאחר מותו, מדינת ישראל החליטה למכור את המפעל לאיש העסקים האמריקאי ארווין מלצר, שכבר החזיק בחלק מהמניות. מלצר שילם 28 מיליון ל"י עבור מניות המדינה וקרקע המפעל בשטח של 400 דונם. המפעל הוחזק בידי חברה ציבורית בשם "תעשיות רוגוזין בע"מ" שמניותיה נרשמו למסחר בבורסה לניירות ערך בתל אביב. בשנת 1984 היה המפעל על סף סגירה עקב עלויות העבודה הגבוהות, לעומת מפעלים דומים בעולם. מלצר מינה את עצמו למנכ"ל (בנוסף לתפקיד היושב ראש בו כבר החזיק), קיצץ את מספר העובדים ל-175 בלבד והמפעל חזר להרוויח.
המפעל לבסוף נסגר בשנת 1990, לאחר שהעובדים לא הסכימו לקיצוץ נוסף בשכרם. מניות החברה הציבורית "תעשיות רוגוזין" המשיכו להיסחר בבורסה, והחברה הודיעה שהיא מתכוונת להמשיך בעסקיה כחברת שיווק של חומרי גלם שתרכוש מחוץ לישראל. בנוסף ביקשה לפתח פרויקטים של נדל"ן על הקרקע שהחזיקה סמוך לנמל אשדוד. בשנת 1993 נמכרה "תעשיות רוגוזין" לאנשי העסקים עזרא הראל ומנחם עצמון. הפעילות במפעל חודשה, אך בשנת 1995, הם מכרו את קרקעות המפעל, הנמצאות בסמוך לתחנת הכוח אשכול, לחברת החשמל תמורת 62.5 מיליון דולר (בעסקה שקיבלה את השם "פרשת רוגוזין"). הקרקע עברה לחזקת חברת החשמל בשנת 1998 והמפעל נסגר סופית.
בשנת 2009 הוגש כתב אישום באשמת שוחד נגד השופט לשעבר דן כהן שהיה דירקטור ויו"ר ועדת הנכסים של החברה. כהן הואשם שפעל לביצוע העסקה במחיר מופקע, לקרקע שלחברת החשמל לא היה צורך בה, תמורת שוחד. בשנת 2013 הורשע, במסגרת עסקת טיעון, במרמה והפרת אמונים (במקום בשוחד) בגין "פרשת רוגוזין", על כך שלא דיווח לדירקטוריון על הקשרים שיש לו עם בעלי "תעשיות רוגוזין", עזרא הראל.
בשנת 2002 נמחקו מניות חברת "תעשיות רוגוזין" מהבורסה, לאחר שנכנסה להליכי פירוק עקב חובות למחזיקי איגרות החוב שלה.
ביולי 2020, לאחר שעמד נטוש למעלה מ-20 שנה, נהרס המפעל באשדוד.
הנצחה והוקרה

שמו הונצח ברחובות ובבתי ספר רבים בארץ; בין השאר קרויים על שמו בית ספר בקריית גת, בבאר שבע, באשקלון ובמגדל העמק, מספר מוסדות חינוך בקריית אתא ורחוב ראשי באשדוד לצד שני בתי ספר תיכוניים.
כמו כן נקרא על שמו מכון מחקר בתחום מחלות הכליות של המרכז הרפואי קורנל (Cornell Medical Center) בניו יורק.
פרוטאומיקה

זרוע רובוטית המכינה דגימות לספקטרומטר מסה מסוג MALDI.
פרוטאומיקה הוא תחום החוקר חלבונים בהיקף נרחב (large-scale) ובמיוחד מבנה ותפקוד של חלבונים. תחום זה הוא תחום בין-תחומי מתפתח החוקר את הרכב החלבונים בתא, מבנה ותבניות תפקוד של חלבונים.
חלבונים הם מרכיב חיוני באורגניזמים חיים והם האחראיים המרכזיים לתהליכים מטבוליים בתא. המונח פרוטאומיקה (אנ') נטבע לראשונה ב-1997, באנלוגיה למונח גנומיקה החוקרת את הגנים. המונח פרוטאום (אנ') שנטבע לראשונה ב-1994 על ידי הגנטיקאי האוסטרלי מארק וילקינס (אנ'), כצימוד של שני המונחים protein והמונח מיוונית עתיקה-ome שפירושו מכלול, המתאר את מכלול החלבונים בתא, במערכת או באורגניזם ואת השינויים החלים בחלבונים אלו.. הפרוטאום עשוי להשתנות עם הזמן, בעקבות התנאים שבהם שרוי התא ובעקבות גירויים שונים. הוא ייסד את המעבדה הייעודית הראשונה לפרוטאומיקה בשנת 1995.
התפתחות מדע הפרוטאומיקה

פרוטאומיקה היא שטח מחקר שהתפתח אחר מדע הגנומיקה וטכנולוגיות הטרנסקריפטומיקה (אנ') במסגרת חקר המערכות הביולוגיות. הפרוטאומיקה מורכבת יותר מהגנומיקה, שכן הגנום של כל אורגניזם יחסית קבוע, ואילו הפרוטאום משתנה מתא לתא ומעת לעת כתוצאה מגירויים שונים..המחקרים הראשונים של חלבונים שניתן להתייחס אליהם כאל פרוטאומיקה החלו ב-1974, לאחר הצגת הג'ל הדו-ממדי ומיפוי החלבונים שהופקו מהחיידק Escherichia coli.
בעבר מקובל היה לזהות תופעות ביולוגיות באמצעות ניתוח mRNA, אולם התברר כי אין מתאם בין ה-mRNA להרכב החלבוני של התא בגלל מספר סיבות: ה-mRNA לא תמיד מתורגם לחלבון, וכן כמות ה-mRNA המתורגם לחלבון תלוי בגן ובמצב הפיזיולוגי של התא. מדע הפרוטאומיקה מאפשרת לאשר את ההימצאות של חלבון בתא ומאפשרת לאמוד את כמות החלבון בו.
שינויים לאחר תרגום

חלבונים רבים עוברים עיבודים שונים אחרי התרגום. רבים מהם בעלי חשיבות לאופן התפקוד של החלבון. דוגמאות בולטות למודיפיקציות של חלבונים בתא הן: זרחון, אוביקוויטיזציה, מתילציה, אצטילציה, גליקוזילציה וחמצון.
שינויים לאחר תרגום > זרחון

שינוי אחד כזה הוא זרחון, שקורה לאנזימים ולחלבונים מבניים רבים בתהליך איתות התא . הוספה של פוספט לחומצות אמינו מסוימות, לרוב סרין ותריונין  המתווכות על ידי האנזימים סרין-תרונין קינאזות, או לעתים רחוקות יותר טירוזין המתווך על ידי האנזים טירוזין קינאזות, גורמת לחלבון להפוך למטרה לקישור או אינטראקציה עם קבוצה ברורה של חלבונים אחרים.   מכיוון שזרחון חלבון הוא אחד משינויי החלבון הנחקרים ביותר, מחקרים רבים בשטח פרוטאומיקה מכוונים לקביעת קבוצת החלבונים המזרחנים בתא מסוים או בסוג רקמה מסוים בתנאים מסוימים המצביע  על מסלולי האיתות שעשויים להיות פעילים באותו מקרה.
שינויים לאחר תרגום > אוביקויטיזציה

Ubiquitin הוא חלבון בעל מולקולה קטנה שעשויה להיצמד לחלבונים על ידי אנזימים הנקראים אוביקויטין ליגזה (אנ'). איתור החלבונים שעוברים תהליך של פוליאוביקויטיזציה, דהיינו יצירת שרשראות של אוביקויטין, מאפשר להבין כיצד מתחוללים מסלולי יצירת החלבון
שינויים לאחר תרגום > שינויים נוספים

בנוסף לזרחון ו- ubiquitination, חלבונים עשויים להיות נתונים למתילציה, אצטילציה, גליקוזילציה, חמצון וניטורוסילציה  שהיא תהליך של קשירת קבוצת NO לשארית חומצת האמינו ציסטאין שבחלבון ועל ידי כך לשנות את הפעילות של מגוון רחב של חלבונים. חלק מהחלבונים עוברים את כל השינויים הללו בשילובים תלויי זמן. עובדה זו היא הסיבה למורכבות  של חקר המבנה והתפקוד של החלבון..
ראו גם

SILAC – שיטה לניתוח חלבונים
הערות שוליים

↑  Swinbanks D (בדצמבר 1995). "Government backs proteome proposal". Nature. 378 (6558): 653. Bibcode:1995Natur.378..653S. doi:10.1038/378653a0. PMID 7501000. {{cite journal}}:  (עזרה)
↑  "APAF - The Australian Proteome Analysis Facility". www.proteome.org.au (באנגלית). New South Wales, Australia: Macquarie University. נבדק ב-2017-02-06.
↑  Wasinger VC, Cordwell SJ, Cerpa-Poljak A, Yan JX, Gooley AA, Wilkins MR,  et al. (ביולי 1995). "Progress with gene-product mapping of the Mollicutes: Mycoplasma genitalium". Electrophoresis. 16 (7): 1090–1094. doi:10.1002/elps.11501601185. PMID 7498152. {{cite journal}}:  (עזרה)
↑  Wittmann, H. G. (1974-01-01), "[48] Two-dimensional polyacrylamide gel electrophoresis for separation of ribosomal proteins", Methods in Enzymology, Nucleic Acids and Protein Synthesis Part F, Academic Press, 30: 497–505, doi:10.1016/0076-6879(74)30050-x, ISBN 978-0-12-181893-7, PMID 4212493, נבדק ב-2024-08-28
↑  Olsen JV, Blagoev B, Gnad F, Macek B, Kumar C, Mortensen P, Mann M (בנובמבר 2006). "Global, in vivo, and site-specific phosphorylation dynamics in signaling networks". Cell. 127 (3): 635–648. doi:10.1016/j.cell.2006.09.026. PMID 17081983. {{cite journal}}:  (עזרה)
↑  Philip Cohen, The origins of protein phosphorylation, Nature Cell Biology 4, 2002-05, עמ' E127–E130 doi: 10.1038/ncb0502-e127
↑  Francisco J. Corpas, Luis A. del Río, Juan B. Barroso, Post-translational modifications mediated by reactive nitrogen species: Nitrosative stress responses or components of signal transduction pathways?, Plant Signaling & Behavior 3, 2008-05, עמ' 301–303 doi: 10.4161/psb.3.5.5277
| --- | --- |
בקרת זהויות :  NLI: 987007530447705171  BnF: cb13572719q (data)  LCCN: sh2002000814  NDL: 00933684  NKC: ph347581
אברהם דב אוירבך (ירושלים)

ערך זה עוסק ברב שכונה וראש ישיבה. אם התכוונתם למשמעות אחרת, ראו .
| --- | --- |

 לידה:  1925 ירושלים, פלשתינה (א"י) 
 פטירה:  1 באפריל 2008 (בגיל 83 בערך) 
 מקום קבורה:  הר המנוחות 
 מדינה:  ישראל 
 תקופת הפעילות:  ? – 1 באפריל 2008 
 אב:  חיים יהודה לייב אוירבך 
 
 תפקידים נוספים:  רב, ראש ישיבה 
 
הרב אברהם דב אוירבך (כונה: ר' ברל; תרפ"ו, 1925 – כ"ה באדר ב' תשס"ח, 1 באפריל 2008) היה רבה של שכונת בקעה בירושלים וראש ישיבת אור שמח.
תולדותיו

נולד בשכונת שערי חסד לרב חיים יהודה לייב אוירבך. אחיו הבכור הוא הרב שלמה זלמן אוירבך. למד בישיבת עץ חיים. בסוף שנות הארבעים נישא לשרה רבקה פרנק, בתו של הרב זאב פרנק מירושלים ונכדתו של הרב יהודה לייב פרנק.
בשנת 1965, לאחר פטירת הרב עקיבא גרוס, רבה הקודם של שכונת בקעה, מונה תחתיו הרב אוירבך. באותן שנים הייתה שכונת בקעה מורכבת ברובה מעולים חדשים מצפון אפריקה ושירותי הדת בה לא היו מפותחים. הרב אוירבך, שנחשב הדמות הרוחנית הדומיננטית בשכונה, התמסר לתפקידו והשפעתו על התושבים הייתה רבה. במשך שנים נהג הרב אוירבך ללכת רגלי בשבתות מביתו בשכונת אונסדורף שבצפון העיר אל שכונת בקעה שבדרומה, ולשהות במחיצת תושבי השכונה.
בשנות השמונים התמנה לכהן כראש ישיבת אור שמח לחוזרים בתשובה. עם היותו בן היישוב הישן, הצליח הרב אוירבך להתחבב על תלמידיו, בהם גם דמויות ידועות מעולם הבידור הישראלי. כמו כן שימש ראש כולל "חכם לב" של הישיבה למקובלים שער השמים, שהוקמה על ידי אביו.
נפטר בשנת תשס"ח, ונקבר בהר המנוחות בירושלים. חתנו הוא הרב יחיאל מיכל שטרן, רבה של שכונת עזרת תורה ומחבר ספרים פורה. נינו הוא החזן והזמר חיים שטרן.
ספרו

אמרי אברהם: חידושים וביאורים בהלכות נידה
הערות שוליים

↑  היה חותנו של הרב איסר פרנקל.
↑  אישים ומוסדות, הצופה, 22 באפריל 1965, עמ' 10
| --- | --- |
בקרת זהויות :  NLI: 987007593260305171  ISNI: 0000 0000 5265 1703  LCCN: nr2007012307  VIAF: 17145304744978610274   WorldCat (עם VIAF): 17145304744978610274
Max (שירות הזרמת מדיה)

| --- | --- |

 נתונים כלליים
 סוג:  שירות סטרימינג
 תקופת הפעילות:  27 במאי 2020 – הווה (4 שנים)
 חברת אם:  וורנר מדיה
 משרד ראשי:  ברבנק, קליפורניה, ארצות הברית
 בעלות:  AT&T ‏(2020–2022) האחים וורנר דיסקברי (2022–הווה)
 ענפי תעשייה:  קולנוע וטלוויזיה
 מוצרים עיקריים:  סרטים וסדרות
  
 max.com
 
הסמליל הקודם של שירות הסטרימינג
Max (לשעבר, ובאזורים נבחרים עדיין, נקרא HBO Max) הוא שירות סטרימינג וספק וידאו על פי דרישה אמריקאית מבית חברת וורנר מדיה, שבבעלות האחים וורנר דיסקברי שהושק ב-27 במאי 2020 כ-HBO Max. ב-23 במאי 2023, שונה שמו לשם הנוכחי.
התוכן שמשודר בשירות כולל את כל התוכן של תאגיד וורנר מדיה וכן תוכן צד-שלישי.
Max מבוסס על שירות הטלוויזיה של וורנר מדיה וכולל את סדרותיה וסרטיה השונים, בנוסף לסדרות וסרטים חדשים ומספר מצד שלישי שהופקו במיוחד לצורך השירות.
היסטוריה

ב-10 באוקטובר 2018 הודיעה חברת וורנר מדיה כי תשיק שירות סטרימינג בסוף שנת 2019, ובו תוכן של מותגי הבידור שלה. ב-9 ביולי 2019 הודיעה חברת וורנר מדיה כי השירות ייקרא HBO Max ויושק באביב 2020. כמו כן הודיעה החברה כי הסדרות המובילות שלה, ובהן "חברים" וסדרות יקום החץ (מבית DC קומיקס) ירדו מנטפליקס בארצות הברית לקראת ההשקה והכריזה על החתמות של כוכבי קולנוע אמריקאים על חוזים עם השירות החדש.
ב-29 באוקטובר 2019 הוכרז כי השירות יושק באופן סופי במאי 2020 ויכלול תוכניות טלוויזיה, סרטים ופודקאסטים והחל ממאי 2020 השירות זמין לצפייה.
ב-3 בדצמבר 2020, הודיעה חברת האחים וורנר כי עקב הקורונה היא תפיץ את כל הסרטים שאמורים לצאת בשנת 2021 במקביל בקולנוע וב-HBO Max יחד.
במאי 2023 השירות מותג מחדש תחת השם הנוכחי, אולם שמו הקודם עדיין נשאר כשהושק בהולנד ובבלגיה.
תוכן

ביום הקמת השירות ב-HBO Max היו בשירות כ-10,000 שעות צפייה בתכנים שהספיקו להתרחב וכלל גם את הסדרות המקוריות של רשת הטלוויזיה HBO והסדרות החדשות מ-HBO Max כולל סדרות דוקו, ספיישלים וסרטים חדשים ותכנים נוספים מ"מטריית התוכן" של וורנר מדיה שטענה שבהפעלת השירות מתוך הגלריה הענקית שלה יהיו 2000 סרטים מאולפני האחים וורנר, וסרטים נוספים שהוספו לאחר רכישה לשירות מסרטי יוניברסל, סרטי פרמאונט וכו'.
Max משדר תוכן מקורי וכן תוכן שהופק עבור יתר מותגי התוכן שבבעלות האחים וורנר. בדומה לפלטפורמה הקיימת של החברה, כמו HBO Go, השירות לא כולל שידור חי של הערוצים הליניאריים של HBO.
לפי פרסומים מאוגוסט 2022, שירות HBO Max היה צפוי להתרחב גם לישראל במהלך שנת 2024 ועם מיתוג השירות מחדש עולים הסיכויים שזה יקרה.
בעקבות המיזוג בין האחים וורנר לדיסקברי, השירות מכיל גם את כל תוכני דיסקברי, כאשר יישום דיסקברי+, מוזג לתוך השירות החדש.
הפצה

גרסאות מקומיות של HBO Max הושקו ב-29 ביוני 2021 באמריקה הלטינית. כמו כן, באותה שנה הושק השירות במספר מדינות באירופה, בהן כבר הפעילה HBO שירותים שונים. ב-2019 הודיעה וורנר מדיה שבמדינות מסוימות בכוונתה להמשיך לעבוד עם המפיצים המקומיים באמצעות הסכמים לטווח ארוך..
הפקות מקור בולטות > סדרות

סיפור אהבה (2020–2021)
אזמה ורוי (2020–2021; עונה 2)
מספיק טוב (2020–2022)
Selena + Chef ‏(2020–2023)
רכבת האינסוף (2020–2021)
לגדול בין זאבים (2020–2022)
הדיילת (2020–2023)
רחוב סומסום (2020–2023; מאז עונה 53)
החטא (2021; הפקה משותפת עם ערוץ 4)
Hacks‏ (2021–2023)
אחת שיודעת (2021–2023; עונות 3–4)
טיטאנים (2021–2023)
סיירת האבדון (2021–2023; מאז עונה 3)
ליגת הצדק - הדור הבא (2021–2022; עונה 4)
פשוט ככה (2021–2023)
תחנה אחת-עשרה (2021–2022)
התייר (2022; הפקת משותפת עם BBC One, ZDF ו-Stan)
פיסמייקר (2022–2023)
לו הייתי פיראט (2022–2023)
מינקס (2022–2023)
טוקיו וייס (2022)
המדרגות (2022)
שקרניות קטנות: החטא הקדמון (2022–2023)
ולמה (2023)
באגס באני והבנאים (2024)
טוקיו וייס, עונה 2
פיסמייקר, עונה 2
הפינגווין
בית הדרקון, עונה 2
הארי פוטר, סדרת אתחול לזיכיון סרטי הארי פוטר.
בלש אמיתי, עונה 4
המשטר
האביר משבע הממלכות
האוהד
גרמלינס: הסודות של המוגוואי
Full Circle
חולית: הנבואה
הפקות מקור בולטות > סרטים

חמוץ אמריקאי (2020)
המכשפות (2020)
בסגר (2021)
ליגת הצדק: גרסת סניידר (2021)
חברים: האיחוד (2021)
הארי פוטר: בחזרה להוגוורטס (2022)
הערות שוליים

1 2  HBO מתרחבת עם "הארי פוטר", עוד "משחקי הכס" וסדרות נוספות, באתר "Time Out ישראל", 13 באפריל 2023
↑  WarnerMedia announces new streaming service to compete with Netflix and Disney, Ryan Faughander, Wendy Lee, לוס אנג'לס טיימס, 10 באוקטובר 2018
↑  ‘Friends’ to Leave Netflix for WarnerMedia’s HBO Max Streaming Service in 2020, Todd Spangler, וראייטי, 9 ביולי 2019
↑  HBO Max will cost $15 a month and launch in May with shows, movies... and podcasts, Joan E. Solsman, cnet, 30 באוקטובר 2019
↑  מיקי גרינפלד ואיתמר זיגלמן, האחים וורנר יוציאו את כל סרטי 2021 במקביל בטלוויזיה ובקולנוע, באתר כלכליסט, 3 בדצמבר 2020
↑  אבנר שביט‏, כל הסרטים - ישירות לסטרימינג: רעידת אדמה חסרת תקדים בהוליווד, באתר וואלה, 3 בדצמבר 2020
↑  Whitten, Sarah (2020-04-21). "Here's what will be available on HBO Max when it launches on May 27". CNBC (באנגלית). ארכיון מ-26 באפריל 2020. נבדק ב-2020-04-27. {{cite web}}:  (עזרה)
↑  Shaw, Lucas (1 בספטמבר 2020). "Netflix and Amazon Elbow Way Into Talks on Streaming Hollywood Hits". Bloomberg News. ארכיון מ-9 בספטמבר 2020. נבדק ב-5 בספטמבר 2020. Universal Pictures and Sony Pictures have begun negotiating with streaming services and cable networks to license their next round of theatrical movies for home video, starting with films set to be released in 2022. {{cite web}}:  (עזרה)
↑  https://variety.com/2019/tv/news/hbo-max-now-go-warnermedia-price-branding-1203388699/, Todd Spangler, Michael Schnieder, וראייטי, 30 באוקטובר 2019
↑  אילן קפרוב‏, סרטים מבוטלים, סדרות נעלמות: מה לעזאזל קורה ב-HBO מקס?, באתר וואלה, 7 באוגוסט 2022
↑  עידן בן טובים, ‏שירות הסטרימינג Discovery Plus הושק בישראל, אבל לא יהיה זמין לכולם, באתר Geektime‏, 14-09-2022
↑  HBO מתרחבת עם "הארי פוטר", עוד "משחקי הכס" וסדרות נוספות, באתר "Time Out ישראל", 13 באפריל 2023
↑  עידן בן טובים, ‏האיום החדש על דיסני ונטפליקס: זה שירות הסטרימינג הבא שאני רוצה בישראל, באתר Geektime‏, 13-04-2023
↑  Richard Middleton, Jonathan Easton, WarnerMedia reveals HBO Max global plans, as streamer gains studio’s movie slate, TBI, ‏4 בדצמבר 2020
| שירותי וידאו דיגיטליים בולטים |
| --- | --- | --- |
| שירותים פעילים בישראל | אפל TV פלוס ‏•‏‏ דיסני+ ‏•‏‏ נטפליקס ‏•‏‏ פריים וידאו ‏•‏‏ yes+ ‏•‏‏ יוטיוב פרימיום ‏•‏‏ ‏Start.ru |  |
| שירותים פעילים מחוץ לישראל | הולו ‏•‏‏ פרמאונט+ ‏•‏‏ Google TV‏ ‏•‏‏ Max‏ ‏•‏‏ Premier ‏•‏‏ ‏ivi.ru ‏•‏‏ ‏Megogo.net ‏•‏‏ ‏ more.tv ‏•‏‏ ‏Okko ‏•‏‏ ‏Peacock ‏•‏‏‏ קראנצ'ירול ‏•‏‏ סטן |  |
| שירותים לא פעילים | קוויבי ‏•‏‏ קאזה ‏•‏‏ Windows Media Center ‏•‏‏ ג'וסט ‏•‏‏ Megaupload ‏•‏‏ יאנדקס. וידאו ‏•‏‏ יאנדקס. שידור ‏•‏‏ דיסקברי+ |  |
חסידות פשדבורז'

חסידות פשדבורז' (ביידיש: פשעדבורז') הייתה חסידות פולנית.  מקים החסידות היה רבי ישעיהו מפשדבורז' תלמידו של החוזה מלובלין.
תולדות החסידות

רבי ישעיה וולטפרייד מפשדבורז' (Przedbórz) נולד לרבי מאיר מאלעסק בשנת תקי"ח. היה חתן של הנגיד הרב דן לוינברג מפשדבורז'. היה מגדולי תלמידיו של החוזה מלובלין וחבירו של היהודי הקדוש מפשיסחא. היה לפעמים פוסק אצל רבו החוזה מלובלין ואף כונה על ידיו 'ארון ספרים'. בשנת תקמ"ח התמנה לרבנות פשדבורז'. אחר פטירת רבו 'החוזה' בשנת תקע"ה החל לנהל חצר בעיירתו. נפטר בד' באלול תקצ"א. חתנו היה רבי בריש וינברג (חותנו של רבי יעקב דוד מרדושיץ).
מתלמידיו המפורסמים: רבי דוד יצחק ברומברג מפיוטרקוב חתנו של המאור ושמש, רבי שלמה מרדומסק, רבי משה מלעלוב ורבי יעקב מווידאוה.
אחריו כיהן בנו רבי עמנואל וואלטפרייד. נולד בשנת תקס"ב. על פי הוראת החוזה מלובלין נקרא בשם זה כסגולה שלא יפטר בצעירותו כמו אחיו. היה חתנו של רבי ישראל בנו של החוזה מלובלין ובזיווג שני חתנו של רבי משה אהרן מקוטנא. היה תלמידו של רבי ישכר בר מרדושיץ. לאחר פטירת רבי ישכר בר (שכיהן כרב בפשדבורז') החל לכהן כאדמו"ר בפשדבורז' ואת משרת הרבנות נתן לרבי משה מלעלוב. לאחר שרבי משה עלה לארץ ישראל החל רבי עמנואל לכהן גם כרב. נפטר בכ"ז בשבט תרכ"ה ונקבר בוורשה.
מזיווג ראשון היו ילדיו; ממלא מקומו רבי אברהם משה מראספשה וחתנו רבי משה אונגר מדומברובה. מזיווג שני היו ילדיו; בניו רבי צמח אב"ד סילוב, רבי נח מבענדין, רבי שלום פנחס מפשדבורז' (חתן רבי אפרים משעננא בנו של רבי יחזקאל מקוזמיר), רבי יחזקאל יחיאל משפערוב וחתנו רבי קלונימוס קלמן בעער מווידאמה נכדו של ה'יהודי הטוב' מניישטאט ונינו של רבי קלונימוס קלמן מקראקא (צאצאו הוא הרב קלמן בר).
אחרי רבי עמנואל כיהן בנו רבי אברהם משה מראספשה. נולד בשנת ת"ר. היה תלמידם של אביו ושל רבי חיים מצאנז. כיהן כאדמו"ר בפשדבורז' לאחר פטירת אביו. בשנת תרכ"ט החל לכהן כרב בסילוב אך לאחר שלוש שנים חזר לפדשבורז' עקב עלילת דם. בשנת תר"נ עבר לראספשה. בשנת תרע"ו חזר לפשדבורז'. נפטר בכ"ב באלול תרע"ח.
ארבעת בניו של רבי אברהם משה כיהנו כאדמו"רים:
רבי עמנואל כיהן כאדמו"ר בפאבניץ ובלודז', היה חתנו של רבי יהושע מדז'יקוב ובזיווג שני חתנו של רבי אריה לייב מאוז'רוב. נפטר בי"ט באדר תרצ"ט ונקבר בלודז'. חתניו היו רבי מנחם דוד הורוביץ בן גיסו רבי אלטר מדז'יקוב ורבי משה יחיאל אפשטיין בן גיסו רבי אברהם שלמה מאוז'רוב.
רבי ישעיהו כיהן כאדמו"ר בקאליש. היה חתנו של רבי יחיאל מאלכסנדר. נפטר בי"ב באב תרצ"ט.
רבי שלמה זלמן כיהן כאדמו"ר בטומשוב. נולד בשנת תר"ל. היה חתנו של רבי פנחס מקינצק. בשנת תרצ"ב עבד ללודז' ובפרוץ מלחמת העולם השנייה עבד לוורשה שם נרצח.
רבי ישראל כיהן כאדמו"ר ברדומסק. נרצח בשואה.
לקריאה נוספת

החסידות (1977) מאת יצחק אלפסי, עמ' 143-144.
אברהם יוסף לייזרזון

אברהם יוסף לייזרזון (1943 – י"ד בטבת תש"ף, 11 בינואר 2020) היה איש ציבור חרדי-ישראלי, סגן ראש עיריית ירושלים, יושב ראש החינוך העצמאי וחבר הכנסת מטעם יהדות התורה בכנסת ה-14.
ביוגרפיה

נולד כדור שביעי בירושלים. אביו, שמחה בונם לייזרזון, נפטר בילדותו. אמו, רחל, היא בתו של הרב חיים יהודה לייב אוירבך ואחותו של הרב שלמה זלמן אוירבך. למד בישיבת בית מאיר ובישיבת סלבודקה בבני ברק, והוסמך לרבנות.
בנישואיו הראשונים היה חתנו של ראש ישיבת חידושי הרי"ם הרב גדליה הרץ, ונולד לו בנו שמחה בונם, מוציא לאור סדרת ספרי "שולחן שלמה". לאחר מכן נישא לצירל לבית פרסטר, להם נולדה בתם לאה.
כיהן כדובר אגודת ישראל ושימש מטעמה חבר המועצה הדתית בירושלים, חבר מועצת העיר וסגן ראש העירייה. למעלה מארבעים שנה כיהן בצוות החינוך העצמאי, כבר בתחילה בתפקיד סמנכ"ל מרכז החינוך העצמאי, ובהמשך בתפקיד יושב ראש.
לייזרזון נכנס לכנסת ה-14 ב-23 באוקטובר 1998, עקב רוטציה באגודת ישראל והתפטרותו מהכנסת של משה גפני, וכיהן בה עד לפיזורה ביוני 1999. בבחירות לכנסת ה-15 הוצב במקום ה-120 הסמלי ברשימה. לקראת הבחירות לכנסת ה-18 שובץ כנציג חסידות גור במקום התשיעי ברשימת יהדות התורה.
התגורר בירושלים. במרץ 2015 עבר התקף לב ואושפז. נפטר ב-11 בינואר 2020 בעקבות מחלה בכליות, ונקבר בהר המנוחות.
הערות שוליים

↑  הרב ש. ב. לזרזון ז"ל, הצופה, 2 ביוני 1946
זכר להולכים, הצופה, 27 ביוני 1946
↑  ישראל כהן, ‏יו"ר 'החינוך העצמאי' הרב אברהם יוסף לייזרזון אושפז, באתר כיכר השבת, 25 במרץ 2015
↑  הרב אברהם יוסף לייזרזון ז"ל הלך לעולמו, באתר ערוץ 7, ‏11 בינואר 2020
ערך זה הוא קצרמרבנושא חברי הכנסת. אתם מוזמנים לתרום לוויקיפדיה ו.
WeChat

| --- | --- |

 מפתח:  Tencent, Zhang Xiaolong 
 מחזור חיים:  21 בינואר 2011 – הווה (14 שנים) 
 גרסה אחרונה:  2.6.1.75 
 מערכת הפעלה:  iOS, Windows Phone, Microsoft Windows, אנדרואיד, macOS 
 נכתבה בשפות:  C++ 
 סוג רישיון:  רישיון קנייני 
 קטגוריה:  מסרים מיידיים
 WeChat.com (בינלאומי) weixin.qq.com (סין)
 
WeChat (בסינית מפושטת: 微信, פין-יין: Wēixìn - תרגום: "הודעה קטנטונת") היא אפליקציה למכשירים ניידים המאפשרת למשתמש לנהל רבים מתחומי החיים שלו. היא החלה כיישום מסרונים לטלפונים חכמים, להעברת מסרים מיידיים, תמונות, קטעי וידאו וקול, מאוחר יותר הוסיפה אפשרות לתשלומים דרך הנייד. ולימים התרחבה כמעט לכל תחום, כולל הזמנת תור לרופא, או מסעדה, ודירוג השירות בסיום הארוחה או טיפול, העברת כסף לחבר, יומן, אנשי קשר, ניווט, מזג אוויר וכיוצא בזה. גם בעלי עסקים ועובדיהם משתמשים לנהל את העסק ואת השירות דרך WeChat.
היא שוחררה בינואר 2011 והגיעה ב-2014 להיות האפליקציה העצמאית המצליחה בעולם במונחי מספר משתמשים פעילים (זאת לאחר שעקפה את וואטסאפ). ב-2018 היו מעל מיליארד משתמשים פעילים.
האפליקציה נתמכת באנדרואיד, אייפון ,BlackBerry ,Windows Phone ו-Symbian אך ישנם גם משתמשים מבוססי אינטרנט ו-OSX (הדורשים חשבון מאושר על טלפון חכם).
היסטוריה

WeChat התחיל כפרויקט במרכז המחקר "Tencent Guangzhou Research and Project" באוקטובר 2010. השם המקורי של האפליקציה היה "Weixin" (מבוטא וֶיְשִׁין).
האפליקציה צברה פופולריות במהירות. במאי 2011 כבר היו לאפליקציה מעל 4 מיליון משתמשים, בסוף 2011 כ-50 מיליון, ושלשה חדשים אחר כך 100 מיליון. באפריל 2012 נעשה ל-"Weixin" מיתוג מחדש והשם שונה ל-WeChat כדי שיתאים יותר לשוק הבינלאומי.
קצב הגידול נשאר גבוה ובינואר 2013 נרשמו כ-300 מיליון משתמשים.
המיתוג האוניברסלי הצליח וביולי 2013 היו ל-WeChat מיליון משתמשים מחוץ לסין, וזאת לאחר ש-Tencent השקיעה מאמצים רבים לגייס כוכבים מקומיים ושחקנים מפורסמים בהודו ותאילנד. באותו זמן גם הודיעה החברה שליונל מסי ישמש פרזנטור של המוצר וכן שהחברה שוקלת הכנסת משחקים מקוונים לאפליקציה (ואכן הכניסה כאלו בהמשך).
ביוני 2014 סגרה Tencent כ-20 מיליון חשבונות בטענה שהם מציעים שירותי זנות.
לאפליקציה כ-438 מיליון משתמשים פעילים כאשר כ-33% מהם הם מחוץ לגבולות סין. היא תרמה רבות למהפכת התשלומים ללא כסף או כרטיס אשראי בסין.[דרושה הבהרה]
ב-18 בספטמבר 2020 האפליקציה נאסרה להורדה בארצות הברית עד 12 בנובמבר לכל המאוחר, בהוראת הנשיא דונלד טראמפ. הסיבה להוראה היא החשש לאיסוף נתוני משתמשים. בית משפט בקליפורניה הוציא צו מניעה נגד האיסור לחסום את האפליקציה. זאת לאחר שמוקדם יותר פורסם כי טראמפ אישר את הסכם שיתוף הפעולה בין אורקל לטיקטוק, במסגרתו וולמארט ואורקל ישתפו פעולה עם אפליקציית שיתוף הווידאו הוויראלית, ובכך נמנעה סגירתה של האפליקציה בארצות הברית.
הערות שוליים

↑  http://www.wechatforpcr.com
↑  ארה"ב חסמה את טיקטוק: "ניאבק באיסוף המידע הזדוני של סין", באתר וואלה, 18 בספטמבר 2020
↑  צו מניעה נגד טראמפ: האפליקציה הסינית וויצ'ט לא תיחסם, באתר גלובס, 20 בספטמבר 2020
| תוכנות מסרים מיידיים |
| --- | --- | --- |
| פעילות | ICQ • Pidgin • Trillian • Viber • וואטסאפ • Google Chat • מירנדה IM • סקייפ • הודעות (iOS) • טלגרם • Facebook Messenger •  WeChat • fring • סנאפצ'ט • Tango • LINE‏ • Kik Messenger • סיגנל |  |
| אחרות | Google Hangouts • אודיגו • Windows Live Messenger • גוגל טוק • Google Allo |  |
The Chain

| --- | --- |
 סינגל בביצוע פליטווד מק
 יצא לאור:  1976 
 סוגה:  מוזיקה פופולרית 
 שפה:  אנגלית 
 כתיבה:  לינדזי בקינגהאם, ג'ון מקווי, כריסטין מקווי, מיק פליטווד, סטיבי ניקס 
 לחן:  לינדזי בקינגהאם, ג'ון מקווי, כריסטין מקווי, מיק פליטווד, סטיבי ניקס 
 
"The Chain" (בעברית: "השרשרת") הוא שיר של להקת הרוק הבריטית-אמריקאית פליטווד מק שיצא באלבומם Rumours משנת 1977. זהו השיר היחיד מהאלבום שכל חמשת חברי הלהקה באותה תקופה (סטיבי ניקס, לינדזי בקינגהאם, כריסטין מקווי, ג'ון מקווי ומיק פליטווד) כתבו יחד.
"The Chain" הפך למרכיב עיקרי בהופעות החיות של הלהקה, ובדרך כלל גם פתח אותן. השיר הוצג כרצועת הפתיחה באלבום החי The Dance משנת 1997, וכן באלבום הלהיטים של הלהקה. השיר זכה להצלחה מיוחדת בבריטניה, שם מקטע אינסטרומנטלי מהשיר שימש כנעימת הנושא בסיקור פורמולה 1 של הערוצים BBC וערוץ 4.
רקע

כל חמשת חברי הלהקה בעת כתיבת האלבום Rumours זכו בקרדיט על השיר; הקטע האחרון של "The Chain" (שמתחיל בסולו גיטרת בס) נוצר על ידי ג'ון מקווי ומיק פליטווד. חלקים אחרים עובדו מתוך שיר של כריסטין מקווי שנקרא "Keep Me There". לינדזי בקינגהאם עיבד את השיר והכניס מקטע שנעשה בו שימוש גם בדואט עם סטיבי ניקס שנקרא "Lola (My Love)". ניקס כתבה את המילים בנפרד וחשבה שהם יתאימו למנגינה. המילים מדברות על התפרקות מערכת היחסים של ניקס ובקינגהאם – כמו רבים מהשירים ב-Rumors.
יציאה לאור וביקורת

Rumours זכה לשבחים בביקורת עם יציאתו לאור. בזמן העבודה על האלבום בקינגהאם וניקס סיימו את מערכת היחסים ארוכת השנים שלהם, נישואיהם של ג'ון וכריסטין מקווי התפרקו, וכך גם של פליטווד ואשתו; רבים ציינו את "The Chain" כביטוי מוחצן של הקרע הפנימי ששרר בלהקה באותה העת. הגרדיאן ו-Paste דירגו את השיר מספר 10 ומקום 1, בהתאמה, ברשימת 30 השירים הגדולים ביותר של פליטווד מק.
בשנת 1997, פליטווד מק הוציאו אלבום הופעה חיה בשם The Dance, שהיה מעין איחוד של חברי הלהקה מתקופת Rumours. הביצוע של "The Chain", שפתח את ההופעה והאלבום, הגיע למקום ה-30 במצעד בילבורד מיינסטרים רוק. גרסת האולפן הופיעה במצעדים בשנת 2009, שם הגיעה למקום ה-94 בבריטניה. שנתיים לאחר מכן, השיר הגיע לשיא במקום ה-81. באוקטובר 2023, השיר זכה לעיטור פלטינה מרובעת מידי איגוד תעשיית ההקלטות הבריטי (BPI) עבור יותר מ-2,400,000 השמעות ומכירות.